Eternal Tears of Sorrow

Eternal Tears of Sorrow oli suomalainen Pudasjärveltä kotoisin oleva yhtye, joka soitti melodista death metallia. 

Helmikuussa 2025 yhtye ilmoitti lopettavansa uransa pitkän hiljaiselon jälkeen.

 Historia 

Eternal Tears of Sorrow perustettiin Pudasjärvellä vuonna 1994. Yhtyeen kolme jäsentä (Jarmo Puolakanaho, Altti Veteläinen, Olli-Pekka Törrö) olivat soittaneet yhdessä jo vuosia eri projekteissa, mutta nyt jäsenet alkoivat ottaa musiikinteon vakavasti.

Kahden promonauhan jälkeen yhtye sai levytyssopimuksen ruotsalaisen X-Treme Recordsin kautta, ja niin debyyttialbumi Sinner's Serenade näki päivänvalon vuonna 1997, joka oli enimmäkseen thrash metallia. Albumin julkaisun jälkeen yhtye sai sopimuksen Spinefarm Records -levy-yhtiön kautta, jolle yhtye on levyttänyt loput tähän mennessä ilmestyneistä levyistä. Ensimmäisen levyn jälkeen EToS on vaihtanut tyylisuuntaa huomattavasti melodisempaan ja sinfonisempaan metalliin.

Toisen albumin julkaisun jälkeen jäsenistö muuttui Olli-Pekan lähdön myötä viisimiehiseksi, ja kolmannen levyn suosion myötä bändi pääsi kiertämään Eurooppaa Nightwishin ja Sinergyn kanssa. Kiertueen jälkeen jäsenistö vaihtui vielä kerran, ja tällä viimeisellä kokoonpanolla yhtyeeltä julkaistiin yksi single ja yksi albumi, jotka kumpikin kapusivat Suomen viralliselle listalle. Tämän jälkeen yhtye päätti pitää taukoa, ja lopulta hajosi vuoden 2003 alussa.

Tammikuussa 2005 yhtye ilmoitti koonneensa rivinsä kahden uuden jäsenen kera: Risto Ruuth (Scyron) ja Janne Tolsa (Tarot, Turmion Kätilöt). Bändin viides albumi Before the Bleeding Sun ilmestyi huhtikuussa 2006 ja nousi Suomen viralliselle listalle sijalle 26. Uuden kokoonpanon myötä yhtyeen tyyli otti askelia entistä enemmän sinfonisempaan suuntaan. Bändin viiden ja puolen vuoden keikkatauko loppui uudenvuodenaattona 2006.

Tehdessään kuudetta levyään EToSin kokoonpano vaihtui. Vuonna 2008 rumpali Petri Sankala vaihtui Juho Raappanaan ja laulaja Jarmo Kylmänen liittyi bändiin viralliseksi jäseneksi. Keväällä 2009 kitaristi Risto Ruuth jätti yhtyeen juuri ennen uuden albumin julkaisua ja korvaajaksi värvättiin Mika Lammassaari. 

Kappaleesta "Tears of Autumn Rain" julkaistiin single helmikuussa 2009. Singlellä kuullaan myös uudelleenäänitetty versio kappaleesta "Vilda Mannu".

Albumi Children of the Dark Waters ilmestyi toukokuussa 2009. Suomessa albumi ilmestyi Suomen Musiikki-yhtiön julkaisemana, muualla Euroopassa Massacre Recordsin ja Aasiassa Marquee/Avalon-yhtiön kautta. Albumin ilmestyttyä yhtye keikkaili aktiivisesti, jopa ulkomailla reilun vuoden ajan. 

Yhtyeen seitsemäs levy Saivon lapsi julkaistiin 2013.Yhtye piti keikan vuoden 2013 Ilosaarirockissa ja palasi esiintymislavoille vasta vuonna 2016.  Samana vuonna he pääsivät soittamaan Japaniin kaksi keikkaa. 

Vuonna 2019 Mika Lammassaari lähti yhtyeestä ja Risto Ruuth palasi kitaristiksi korvaamaan hänet. Tämän jälkeen yhtye soitti vielä yhden keikan, joka jäi heidän viimeiseksi keikakseen. 

Toukokuussa 2024 yhtyeen 30-vuotisjuhlavuonna, kitaristi Jarmo Puolakanaho ilmoitti blogissaan yhtyeen jääneen tauolle jo edellisenä vuonna.

Lopulta yhtye päätti yli 30-vuotisen taipaleensa helmikuussa 2025. 

 Jäsenet 

 Viimeisin kokoonpano 
 Altti Veteläinen – laulu, basso (1994–2025) (For My Pain..., Scyron, Kalmah)
 Jarmo Kylmänen – puhdas laulu (2008–2025) (Scyron, Rautavaara)
 Jarmo Puolakanaho – kitara (1994–2025)
 Risto Ruuth – kitara (2005–2009, 2019-2025) (Scyron)
 Janne Tolsa – kosketinsoitin (2005–2025) (Tarot, Turmion Kätilöt, Virtuocity)
 Juho Raappana – rummut (2008–2025) (Impish, Mythos, Catamenia)

 Entiset jäsenet 
 Olli-Pekka Törrö – kitara (1994–1999) (For My Pain...)
 Pasi Hiltula – kosketinsoitin (1999–2003) (Kalmah, Scenery Channel)
 Antti-Matti Talala – kitara (1999–2000) (To/Die/For, Soulrelic, Kalmah)
 Antti Kokko – kitara (2001–2003) (Kalmah)
 Petri Sankala – rummut (1999–2008) (For My Pain..., Scyron, Kalmah)
 Mika Lammassaari – kitara (2009–2019) (Mors Subita)

 Keikka- ja sessiomuusikot 
 Petri Sankala – rummut (1997–1999) (ennen liittymistään yhtyeeseen)
 Antti Kokko – basso (1997–1998) (ennen liittymistään yhtyeeseen)
 Pekka Kokko – basso (1999) (Kalmah)
 Heidi Määttä – koskettimet (2000) (Embraze)
 Juha Kylmänen – laulu (2001)
 Jarmo Kylmänen – (2005–2008) (ennen liittymistään yhtyeeseen)
 Veli-Matti Kananen – koskettimet (2006)
 Tuomo Laikari – rummut (2006)

Diskografia
Studioalbumit








Split-albumit


Singlet



Demot
  (Nimellä Andromeda)
  (Nimellä Andromeda, jäänyt keskeneräiseksi)
  (Nimellä D.W.N., instrumentaali)
  (Nimellä M.D.C.)




Aiheesta muualla

 Eternal Tears of Sorrow'n virallinen kotisivu
 Spinefarm Records 



Luokka:Suomalaiset sinfoniset metalliyhtyeet
Luokka:Suomalaiset melodisen death metalin yhtyeet